Document ID: /roh_data/filtered/fineweb-2-filterrobots_roh.jsonl.gz/47226

En la sessiun dal december 2016 decida il Cussegl grond davart in credit da 25 milliuns francs per la candidatura per ils gieus olimpics 2026 en il Grischun. Il favrer decida il suveran Grischun a l’urna. Tenor Heinz Brand na permetta quest plan da termins betg da far campagnas d’infurmaziun.
Tenor Jon Domenic Parolini saja quai dentant la dretga via da laschar votar il pievel avant il mars, cura che Swiss olympic decida per ina da las 4 candidaturas svizras. Cun in gea a l’urna avess'ins in signal da la populaziun per ils gieus olimpics. Datti in na, è il project a fin.
Uschiglio vegn adina crititgà che la politica saja uschè plauna. Ussa vain nus propi dà gas e jau sper che quai vegnia renconuschì.
Dapli infurmaziuns sur dal project suondian, tenor Parolini, bainbaud. La regenza haja survegnì il concept grop la fin d'avust. Dapi lura na sajan betg passadas bleras emnas. Ils puncts impurtants e la conclusiun tge puncts che sajan anc insuffizients, vegnan integrads en la missiva. Quella sto vegnir inoltrada al Cussegl grond l'october. La regenza vegn a decider davart la missiva, sche tut va bain, l’emna che vegn.